

|  |  |  |
| --- | --- | --- |
| Møtereferat | | **Oppvekst og levekår**  **Hafrsfjord skole**  Postadr.: Postboks 771  Besøksadr.: Madlasandnes 7B  Telefon: 51 91 21 10  E-post: [hafrsfjord.skole@stavanger.kommune.no](mailto:hafrsfjord.skole@stavanger.kommune.no)  [www.stavanger.kommune.no](http://www.stavanger.kommune.no)  Org.nr.: 964 965 226 |
| Gruppe: | FAU | |
| Møtested: | Hafrsfjord Skole | |
| Møtedato/ -tid: | 11.09.2024 / 17:00 – 18:30 | |
| Deltakere: | Karoline Valen, Hanne Egeland Olsen, Andreas Tuntland, Eline Mjøen Voster, Karina Hinna, Sigfrid Underbakke, Anastasia Gabriel | |

|  |  |  |  |  |  |  |
| --- | --- | --- | --- | --- | --- | --- |
|  |  | |  |  |  | |
| **Sak:** | | **Oppsummering og aksjoner** | | | | **Ansvarlig** |
| Velkommen | | * Presentasjonsrunde. * Kommende FAU møter: 23.10, 13.11. Innkalling sendes en uke før møtet. * SU møte 18.09. [Her](https://foreldreutvalgene.no/fug/category/rad-og-utvalg-i-skolen/) finner dere en utfyllende beskrivelse av alle råd og utvalg i skolen ( FAU, SU, SMU osv.)   Aksjoner: Ingen | | | | Anastasia |
| Fordeling av roller og arbeidsoppgaver | | * Leder: Anastasia Gabriel * Nestleder: Hanne Egeland Olsen * Kasserer: Hanne Egeland Olsen * Sekretærrollen vil være roterende, og byttes ut for hvert møte.   Aksjoner: Ingen | | | | Anastasia |
| Rektor informerer om skolens drift | | * *STOLT-avdeling***.** Harfsfjord skole har i år etablert en ny STOLT-avdeling med 8 elever. Det har vært en travel og utfordrende oppstart, spesielt med etablering av nye rutiner og tilstrekkelig bemanning for å imøtekomme de nye elevenes behov. Likevel er det positivt å se hvordan barn med ulike behov fungerer sammen. Det planlegges ombygging av de tidligere SFO-lokalene, og byggesøknaden ble sendt for tre uker siden. Behandlingstiden er estimert til 12 uker. Tidligere har SFO hatt egne lokaler, men det er vanlig praksis med sambruk av skole- og SFO-lokaler. * *SFO og matpenger*. SFO skal begynne å servere varm mat til barna hver fredag. Ansatte har påpekt at matpengene bør økes for å dekke kostnadene. FAU støtter forslaget, og matpengene økes fra 120 kr til 150 kr for 100 % SFO plass, og fra 100 kr til 120 kr for 60 % plass. * *Youtube-tilgang.* Tilgangen til YouTube for elevene blir endret. Elevene vil nå få tilgang til en begrenset versjon, hvor de kun kan se videoer som er tildelt av læreren i forbindelse med pedagogiske opplegg. Sunde skole har innført lignende tiltak og har fått gode tilbakemeldinger fra foresatte og personalet. Den nye YouTube-tilgangen er allerede implementert. * *Refleksdemonstrasjon*. Det finnes et tilbud om refleksdemonstrasjon for 1. trinn. Arrangementet skjer etter arbeidstid, og foreldrene må delta sammen med barna. Skolen bør søke om tid for demonstrasjonen. Selv om det kan være fullbooket for inneværende år, anser FAU dette som et positivt tiltak for 1. trinn. Rektor vil undersøke om det er ledige datoer i år, eventuelt for neste år.   Aksjoner:   * Rektor følger opp med å undersøke tilgjengelige datoer for refleksdemonstrasjonen. | | | | Rektor |
| 17.mai | | * Vi fortsetter med egen 17. mai-komité bestående av foreldre fra 6. trinn, som har ansvar for planlegging og gjennomføring av arrangementet på skolen. * Malen fra fjorårets planlegging vil bli brukt også i år. Barna har gitt positive tilbakemeldinger på toget fra Gosen skole til Madlamark skole. Evalueringen av dette ble gjennomført på fjorårets FAU-møte og er dokumentert i referatet.   Aksjoner**:**   * Karina tar kontakt med klassekontaktene på 6. trinn for å etablere en 17. mai-komité. | | | | Karina |
| Aktivitet som erstatter filmkveld | | * Hafrsfjord skole vil ikke arrangere filmkveld i år, hvor FAU tidligere har solgt popcorn for å samle inn midler. FAU har fortsatt behov for midler til å arrangere foreldremøter med foredrag. For å dekke dette, planlegger FAU å selge kaker på byttedagen. Tidligere har 6. klasse stått for kakesalget på byttedagen, men i år skal de heller selge kaker på 17. mai. * FAU har også diskutert muligheten for å arrangere en felles aktivitetsdag med brettspill for barna til høsten. Det var vurdert å ha lotteri denne dagen, men kakesalget på byttedagen vil være tilstrekkelig for å dekke de økonomiske behovene. Per nå er det nok midler i klassekassen til å gjennomføre foredragene for inneværende skoleår.   Aksjoner:   * FAU bør kontakte klassekontaktene for hvert trinn for å avklare om det planlegges lignende aktiviteter som en del av årshjulets høstaktiviteter. | | | | Alle |
| Midler fra Sandnes sparebank og støtteordningen fra Equinor | | * FAU søkte midler fra både Equinor og SpareBank Vest. Søknaden til Equinor krevde omfattende detaljer og ble derfor ikke sendt. Søknaden til SpareBank Vest var derimot enklere, og FAU utarbeidet søknaden, men rektor måtte stå for innsendingen. Midlene vil bli brukt til å anskaffe utendørs lekeapparater. * Lyse deler også ut midler til gode formål, og det vurderes å søke der.   Aksjoner:   * Karina, som har erfaring med slike søknader, vil utarbeide årets søknad. | | | | Karina |
| Trafikkvakt | | * Skolen fortsetter med trafikkvaktordningen.   Aksjoner:   * Anastasia sender trafikkvaktskjemaene til FAU-representantene for hvert trinn. FAU-representantene vil deretter kontakte klassekontaktene, som er ansvarlige for å distribuere vaktlister til hver klasse. Listene skal tydelig vise når den enkelte foresatte har vakt, i tråd med tidligere system. | | | | Alle |
| Byttedag | | * Byttedagen i fjor var en stor suksess, og derfor planlegges arrangementet på nytt til høsten. Karina har nødvendig utstyr fra fjorårets byttedag. I tillegg til klær skal det også være leker, spill, sportsutstyr i år. * Det vil også bli arrangert salg av kaker og kaffe. FAU vil sende en beskjed til foreldrene om å bidra med kaker, saft og kaffe. Detaljer vil bli diskutert på kommende FAU-møter. * Det foreslås å ha ferdig utskrift med Vipps-informasjon tilgjengelig på forhånd.   Aksjoner:   * Karina, Hanne, Eline og Anastasia er ansvarlige for å arrangere byttedagen i år. | | | | Alle |
| Skjermen i matpausen | | * Det har vært en del medieomtale om bruk av skjermtid i spisepausen, og FAU ønsket å avklare praksisen ved Hafrsfjord skole. Skolen har et konsept kalt «Social eating», hvor barna av og til ser på skjerm, men ikke hver dag. De ser da pedagogiske programmer som «Bokstavkongen» (1. trinn), «Supernytt» og «Newton». Av og til leser læreren for barna, eller barna har samtaler med hverandre. Å fjerne skjermbruken helt har vist seg utfordrende.   Aksjoner: ingen. | | | | Alle |
| 13 år aldersgrensen for sosiale medier | | * FAU støtter 13-års aldersgrense for bruk av sosiale medier. Informasjon om dette kan formidles på foreldremøter, og det er viktig at foreldrene står samlet om dette. Skolen har relevant informasjon som kan deles fra og med 4. klasse.   Aksjoner:   * Rektor sender ut informasjon om bruk av sosiale medier via Vigilo til foresatte for 4.–7. trinn. | | | | Alle |
| Eventuelt | | * *Beintøft-aksjonen* avsluttes 20. september, og FAU vil gi pengepremier til klassene med flest poeng, disse overrekkes på fellesen fredag 27. september. Anastasia vil delta på fellessamlingen, holde en kort tale for barna og dele ut diplom. * Lokale tilpasninger av de nasjonale skolereglene skal skolen begynne å jobbe med og de skal utarbeides i samarbeid med elevene. * Leksehjelp tilbys fra 4. trinn på mandager rett etter skoletid. * Det har vært spørsmål om flere dager med varm mat på SFO, men dette er utfordrende grunnet ressursmangel. De som hjelper til med matlaging på fredager er en del av et språkopplæringsprogram gjennom NAV, og skal også ha andre oppgaver for å praktisere språket, ikke bare matlaging. * Enkelte foreldre har påpekt mangel på kjøleskap til matbokser. Tidligere fantes det kjøleskap i det gamle SFO-bygget, men dette er ikke lenger tilgjengelig. Rektor vil undersøke muligheten for å få kjøleskap til oppbevaring av mat.   Aksjoner:   * Rektor sjekker muligheten for å skaffe kjøleskap til oppbevaring av matbokser. | | | | Alle |
|  | |  | | | |  |